**รายงานการประชุมสภาองค์การบริหารส่วนตำบลหนองหลวง**

**สมัยสามัญ สมัยที่ 2 / 2566**

**วันที่ 24 เมษายน 2566 เวลา 09.00 น.**

**ณ ห้องประชุมสภาองค์การบริหารส่วนตำบลหนองหลวง**

**\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\***

**รายชื่อผู้เข้าร่วมประชุม**

|  |  |  |  |  |
| --- | --- | --- | --- | --- |
| **ลำดับที่** | **ชื่อ - สกุล** | **ตำแหน่ง** | **ลายมือชื่อ** | **หมายเหตุ** |
| 1 | นายวีระ | เพียรไทยสงค์ | ประธานสภา อบต.หนองหลวง | *วีระ* | *เพียรไทยสงค์* |   |
| 2 | นางสรารัตน์ | ศรีอุดร | รองประธานสภา อบต.หนองหลวง | *สรารัตน์* | *ศรีอุดร* |  |
| 3 | นายประยูร | พลทอง | เลขานุการสภา อบต.หนองหลวง | *ประยูร* | *พลทอง* |  |
| 4 | นางพรทิพย์ | คำสุข | ส.อบต.หนองหลวง หมู่ที่ 1 | *พรทิพย์* | *คำสุข* |  |
| 5 | นายแสงกล้า | สร้อยสงค์ | ส.อบต.หนองหลวง หมู่ที่ 2 | *แสงกล้า* | *สร้อยสงค์* |  |
| 6 | นายพัสดร | ชาวสวย | ส.อบต.หนองหลวง หมู่ที่ 3 | *พัสดร* | *ชาวสวย* |   |
| 7 | นายอ๊อด | สิงขรอาจ | ส.อบต.หนองหลวง หมู่ที่ 4 | *อ๊อด* | *สิงขรอาจ* |   |
| 8 | นายปณชัย | คล้อยคำ | ส.อบต.หนองหลวง หมู่ที่ 5 | *ปณชัย* | *คล้อยคำ* |  |
| 9 | นายวิชัย | น้อยบุตร | ส.อบต.หนองหลวง หมู่ที่ 8 | *วิชัย* | *น้อยบุตร* |  |
| 10 | นายชญช์ | อินทะมาตร์ | ส.อบต.หนองหลวง หมู่ที่ 9 | *ชญช์* | *อินทะมาตร์* |  |
| 11 | นายเคน | วรรณพราหมณ์ | ส.อบต.หนองหลวง หมู่ที่ 10 | *เคน* | *วรรณพราหมณ์* |  |
| 12 | นายศุภชัย | ศรีอุดร | ส.อบต.หนองหลวง หมู่ที่ 11 | *ศุภชัย* | *ศรีอุดร* |  |
| 13 | นายจันทร์หอม | แสงโทโพธิ์ | ส.อบต.หนองหลวง หมู่ที่ 12 | *จันทร์หอม* | *แสงโทโพธิ์* |  |
| 14 | นายสุรศักดิ์ | นันทจันทร์ | ส.อบต.หนองหลวง หมู่ที่ 13 | *สุรศักดิ์* | *นันทจันทร์* |  |
| 15 | นายสมบัติ | ภูแข่งหมอก | ส.อบต.หนองหลวง หมู่ที่ 14 | *สมบัติ* | *ภูแข่งหมอก* |  |
| 16 | นายคงเดช | วิชาชัย | ส.อบต.หนองหลวง หมู่ที่ 15 | *คงเดช* | *วิชาชัย* |  |
| 17 | นายบุญปัน | กันทะสี | ส.อบต.หนองหลวง หมู่ที่ 16 | *บุญปัน* | *กันทะสี* |  |
| 18 | นายอดุลย์ | ปาละสาร | ส.อบต.หนองหลวง หมู่ที่ 18 | *อดุลย์* | *ปาละสาร* |  |
| 19 | นายเรียน | ทระทึก | ส.อบต.หนองหลวง หมู่ที่ 19 | *เรียน* | *ทระทึก* |  |
| 20 | นางทัศวรรณ์ | ปัญจาคะ | ส.อบต.หนองหลวง หมู่ที่ 20 | *ทัศวรรณ์* | *ปัญจาคะ* |  |

**ผู้เข้าร่วมประชุม**

|  |  |  |  |  |
| --- | --- | --- | --- | --- |
| **ลำดับที่** | **ชื่อ - สกุล** | **ตำแหน่ง** | **ลายมือชื่อ** | **หมายเหตุ** |
| 1 | นางสมัย | ชนาราษฎร์ | นายก อบต.หนองหลวง | *สมัย* | *ชนาราษฎร์* |  |
| 2 | นายทวี | กุลสุวรรณ์ | รองนายก อบต.หนองหลวง | *ทวี* | *กุลสุวรรณ์* |  |
| 3 | นายธงศักดิ์ | โพธิ์หนองโคก | รองนายก อบต.หนองหลวง | *ธงศักดิ์* | *โพธิ์หนองโคก* |  |
| 4 | นายอนุวัฒน์ | มะโนราช | เลขานุการนายก อบต.หนองหลวง | *อนุวัฒน์* | *มะโนราช* |  |
| 5 |  |  |  |  |  |  |
| 6 |  |  |  |  |  |  |

**เริ่มประชุม เวลา 09.00 น.**

**ก่อนทำการประชุม**

* เชิญท่านประธานสภาอบต.หนองหลวงจุดธูป เทียน บูชาพระรัตนตรัย และนำกล่าวคำอปริหานิยธรรม
* เลขานุการสภาฯ ตรวจเช็คสมาชิกเข้าห้องประชุม
* สมาชิกสภาฯมาประชุม 20 ท่าน
* คณะผู้บริหาร 4 ท่าน
* เจ้าหน้าที่ 4 ท่าน

**ระเบียบวาระที่ 1 เรื่องประธานฯ แจ้งเพื่อทราบ**

**นายวีระ เพียรไทยสงค์ ประธานสภา อบต.หนองหลวง**

* หลังจากจบการแข่งขันกีฬา อบต.สานสัมพันธ์ เราก็มีการจัดเลี้ยงสังสรรค์ที่สวนสาธารณะหนองหลวง สมาชิกสภาฯของเราเป็นส่วนที่เข้าร่วม ก็เสียดายอยากให้ทุกท่านได้เข้าร่วมกิจกรรมด้วยกัน
* ขอความร่วมมือสมาชิกทุกท่าน เวลาที่ประธานแจ้งงานทางไลน์กรุณากดตอบรับให้ด้วย เพื่อจะได้รู้ว่าท่านรับทราบ เผื่อเป็นเรื่องเร่งด่วนซึ่งบ้างค่ะเจ้าหน้าที่อาจจะส่งหนังสือไม่ทัน จะได้แจ้งทางไลน์
* บางกิจกรรมเราต้องแสดงพลัง ความพร้อมเพรียง ความสามัคคี แสดงศักยภาพขององค์กรเรา จึงขอให้ทุกท่านเสียสละเวลาและให้ความสำคัญในเรื่องนี้ด้วย
* เชิญท่านนายกฯ ครับ

**นางสมัย ชนาราษฎร์ นายก อบต.หนองหลวง**

* ขอแจ้งเพื่อทราบเพิ่มเติม
* 1.สำหรับงานรดน้ำดำหัวผู้สูงอายุที่ผ่านมา มีเพียง 3 หมู่บ้านที่นำผู้สูงอายุเข้าร่วมกิจกรรมไม่ครบตามกำหนด ก็ขอตำหนิว่าท่านมีศักยภาพไม่พอ ให้แก้ไขปรับปรุงด้วย นะคะ

**นายอดุลย์ ปาละสาร ส.อบต.หนองหลวง หมู่ที่ 18**

* กระผมขอชี้แจงว่า กระผมทำงานคนเดียว อผส.ไม่ให้ความร่วมมือเลย จึงส่งได้ไม่ครบครับ

**นางสมัย ชนาราษฎร์ นายก อบต.หนองหลวง**

* หาก อผส.ไม่ให้ความร่วมมือ ก็ให้ท่านเสนอชื่อผู้ที่เหมาะสมในการทำงานเข้ามา
* 2.สำหรับการเสนอโครงการเพื่อขอกู้ยืมเงินจากสถาบันพัฒนาเมืองก็ขอให้ช่วยกันตรวจสอบว่าโครงการใดจำเป็นสูงสุดและเกิดประโยชน์ต่อประชาชนมากที่สุด เราต้องหารือกันก่อน จัดงบให้ลงตัวก่อนที่จะนำไปปิดประกาศที่ศาลาประชาคมของแต่ละหมู่บ้าน
* 3.เรื่องสมาชิก อปพร.เราก็สามารถประชาสัมพันธ์ได้เลย หากหมู่บ้านใดต้องการ อปพร.รักษาความสงบภายในงานให้ทำหนังสือแจ้งเข้ามาที่ อบต.หนองหลวงได้ตลอด หากงานส่วนรวมจะไม่ได้เสียค่าใช้จ่ายใดๆ แต่หากเป็นงานส่วนตัวก็จะมีค่าใช้จ่ายตามกำลังอัตราที่ท่านขอเข้ามา
* 4. อยากให้ทุกท่านมีความสมัครสมานสามัคคี เป็นอันหนึ่งอันเดียวกันเพื่อพัฒนาตำบลหนองหลวงของเราให้เจริญก้าวหน้า

**มติที่ประชุม รับทราบ**

 **ระเบียบวาระที่ 2 เรื่องรับรองงรายงานการประชุมครั้งที่ผ่านมา**

* 2.1 สมัยสามัญ สมัยที่1 ครั้งที่ 1/2566 ลงวันที่ 5 กุมภาพันธ์ 2566
* 2.2 สมัยสามัญ สมัยที่1 ครั้งที่ 2/2566 ลงวันที่ 15 กุมภาพันธ์ 2566

**นายวีระ เพียรไทยสงค์ ประธานสภา อบต.หนองหลวง**

* เชิญเลขานุการสภาฯ ชี้แจงรายละเอียด

**นายประยูร พลทอง เลขานุการสภา อบต.หนองหลวง**

* สำหรับรายงานการประชุมครั้งที่ผ่านมา เป็นการประชุมสภา อบต.หนองหลวง
* สมัยสามัญ สมัยที่1 ครั้งที่ 1/2566 ลงวันที่ 5 กุมภาพันธ์ 2566
* สมัยสามัญ สมัยที่1 ครั้งที่ 2/2566 ลงวันที่ 15 กุมภาพันธ์ 2566
* รายละเอียดตามเอกสารที่เจ้าหน้าที่ได้แจกท่านแล้วนั้น เชิญคณะกรรมการตรวจรายงานการประชุม ชี้แจงครับ

**นายศุภชัย ศรีอุดร ส.อบต.หนองหลวง หมู่ที่ 11**

* รายงานการประชุมสภาฯ สมัยสามัญ สมัยที่1 ครั้งที่ 1/2566 ลงวันที่ 5 กุมภาพันธ์ 2566 มีผู้เข้าประชุม 20 ท่าน เข้าร่วมประชุม คือผู้บริหาร 4 ท่าน
* เรื่องพิจารณา
* 1. พิจารณาโอนงบประมาณรายจ่ายประจำปี 2566 โอนตั้งเป็นรายการใหม่ จำนวน 5 รายการ
* 2. พิจารณาโอนเปลี่ยนแปลงคำชี้แจงงบประมาณรายจ่ายประจำปี 2566 จำนวน 1 โครงการ
* 3. พิจารณาจัดทำโครงการฝึกอบรมสมาชิก อปพร.ใหม่และอบรมทบทวนสมาชิกเดิม
* มติที่ประชุม เห็นชอบ 20 เสียง
* สมัยสามัญ สมัยที่1 ครั้งที่ 2/2566 ลงวันที่ 15 กุมภาพันธ์ 2566 มีผู้เข้าประชุม 20 ท่าน เข้าร่วมประชุม คือผู้บริหาร 4 ท่าน
* เรื่องพิจารณา
* 1. พิจารณาโครงการแข่งขันกีฬาตำบลหนองหลวง ประจำปี 2566 “To Be Number One” สามสร้าง ต้านภัยยาเสพติด
* 2. พิจารณาโอนแก้ไขเปลี่ยนแปลงคำชี้แจง จำนวน 1 โครงการ
* มติที่ประชุม เห็นชอบ 20 เสียง
* เนื้อหาครบสมบูรณ์ ถูกต้องครับ

**นายประยูร พลทอง เลขานุการสภา อบต.หนองหลวง**

* มีท่านใดสงสัย หรือเพิ่มเติมหรือไม่
* หากไม่มี ถือว่าที่ประชุมรับรองรายงานการประชุมสภา ตามรายละเอียดข้างต้น
* เชิญท่านประธานเข้าสู่วาระต่อไปครับ

**ระเบียบวาระที่ 3 เรื่องเสนอเพื่อพิจารณา**

* **3.1** **พิจารณาเห็นชอบร่างแผนพัฒนาท้องถิ่น (พ.ศ.2566-2570) เพิ่มเติม (ฉบับที่ 1) พ.ศ. 2566**
* **3.2 พิจารณาโอนงบประมาณรายจ่ายประจำปี พ.ศ. 2566**

โอนตั้งเป็นรายการใหม่

1. จัดซื้อเครื่องคอมพิวเตอร์ All In One สำหรับกองการศึกษา

* **3.3 พิจารณาโอนเปลี่ยนแปลงงบประมาณและโอนเปลี่ยนแปลงคำชี้แจง ประจำปีงบประมาณ พ.ศ. 2566.**

1. โครงการจัดซื้อศาลาทรงไทย

**นายวีระ เพียรไทยสงค์ ประธานสภา อบต.หนองหลวง**

* **3.1** **พิจารณาเห็นชอบร่างแผนพัฒนาท้องถิ่น (พ.ศ.2566-2570) เพิ่มเติม (ฉบับที่ 1) พ.ศ. 2566**
* เรียนเชิญฝ่ายบริหารชี้แจงครับ

**นางสมัย ชนาราษฎร์ นายก อบต.หนองหลวง**

* ตามพระราชบัญญัติสภาตำบลและองค์การบริหารส่วนตำบล พ.ศ.2537 แก้ไขเพิ่มเติมถึง (ฉบับที่ 7) พ.ศ.2562 มาตรา 46
* องค์การบริหารส่วนตำบลหนองหลวง ได้ดำเนินการจัดทำแผนพัฒนาท้องถิ่น (พ.ศ.2566-2570) เพิ่มเติม (ฉบับที่ 1)พ.ศ.2566 ขึ้นเพื่อใช้เป็นแนวทางในการบริหารพัฒนาท้องถิ่นให้บรรลุตามวัตถุประสงค์และเป้าหมายก่อให้เกิดประโยชน์และสามารถตอบสนองความต้องการพัฒนาของประชาชนในเขตองค์การบริหารส่วนตำบลหนองหลวงได้โดยพิจารณาจากโครงการในงบประมาณรายจ่ายประจำปี และนำร่างแผนพัฒนาท้องถิ่นที่เพิ่มเติมเข้าสู่สภาองค์การบริหารส่วนตำบลหนองหลวง เพื่อพิจารณาให้ความเห็นชอบ แล้วให้คณะผู้บริหารท้องถิ่นพิจารณาอนุมัติและประกาศใช้ต่อไป
* ซึ่งรายละเอียดโครงการพัฒนา ตามแผนพัฒนาท้องถิ่น (พ.ศ.2566-2570) เพิ่มเติม (ฉบับที่ 1) พ.ศ.2566 มีดังนี้
* 1. ยุทธศาสตร์การพัฒนาด้านโครงสร้างพื้นฐาน
* 1.1 แผนงานอุตสาหกรรมและการโยธา จำนวน 12 โครงการ
* 1.2 แผนงานเคหะและชุมชน จำนวน 1 โครงการ
* 2. ยุทธศาสตร์การพัฒนาด้านสังคมและส่งเสริมคุณภาพชีวิต
* 2.1 แผนงานศาสนา วัฒนธรรมและนันทนาการ จำนวน 3 โครงการ

รวมทั้งสิ้น 16 โครงการ รายละเอียดตามเอกสาร

**นายวีระ เพียรไทยสงค์ ประธานสภา อบต.หนองหลวง**

* ตามที่ทางคณะผู้บริหารได้ชี้แจงการจัดทำแผนพัฒนาฯ ดูตามเอกสารประกอบ มีท่านใดอยากเสนอหรืออภิปรายเพิ่มเติม เชิญครับ

**นายสุรศักดิ์ นันทจันทร์ ส.อบต.หนองหลวง หมู่ที่ 13**

* กระผมมีความยินดีและเห็นดีด้วยที่ อบต.หนองหลวงของเราจะมีรถฉุกเฉินที่มีอุปกรณ์ช่วยชีวิตครบทุกอย่าง เพื่อช่วยเหลือพี่น้องชาวตำบลหนองหลวงได้ทันท่วงที ขอบคุณครับ

**นายชญช์ อินทะมาตร์ ส.อบต.หนองหลวง หมู่ที่ 9**

* กระผมก็มีความยินดีเป็นอย่างยิ่งที่ อบต.หนองหลวงของเราที่จะได้ใช้รถที่มีอุปกรณ์ทันสมัย พร้อมใช้งานทุกเวลา เช่นรถกระเช้าซึ่งสะดวกและปลอดภัยสำหรับผู้ปฏิบัติงานครับ

**นายปณชัย คล้อยคำ ส.อบต.หนองหลวง หมู่ที่ 5**

* เรื่องที่ผู้บริหารนำเสนอ เพื่อขอกู้ยืมเงินมาพัฒนาตำบลหนองหลวงของเรา โครงการแต่ละโครงการผมดูแล้ว อบต.หนองหลวงยังขาดแคลนแลชำรุดจริง กระผมเห็นสมควรอย่างยิ่งที่จะมีการกู้ยืมเพื่อพัฒนาครับ

**นายวีระ เพียรไทยสงค์ ประธานสภา อบต.หนองหลวง**

* มีท่านใดอภิปรายเพิ่มเติมอีก เชิญครับ

**นายพัสดร ชาวสวย ส.อบต.หนองหลวง หมู่ที่ 3**

* จากเหตุการณ์ที่ไฟไหม้ป่าที่บ้านกุดแคน กว่าจะดับไฟได้ก็เกิดความเสียหายต่อผลิตผลทางการเกษตร (ต้นยางพารา) สาเหตุก็เพราะรถดับเพลิงของ อบต.เรา มีขนาดเล็ก บรรจุน้ำได้น้อยไม่ทันสมัย กระผมจึงเห็นด้วยที่จะมีรถดับเพลิงที่ทันสมันและมีขนาดใหญ่กว่าเดิม เพื่อจะระงับเหตุได้ทันท่วงที

**นายแสงกล้า สร้อยสงค์ ส.อบต.หนองหลวง หมู่ที่ 2**

* กระผมเห็นด้วยที่จะมีรถตักหน้าขุดหลัง เพราะสะดวกต่อผู้ปฏิบัติงาน ไม่เหนื่อยและประหยัดเวลาครับ

**นายสมบัติ ภูแข่งหมอก ส.อบต.หนองหลวง หมู่ที่ 14**

* เห็นดีทุกโครงการ ล้วนมีความจำเป็นทั้งสิ้น ขอบคุณครับ

**นายเรียน ทระทึก ส.อบต.หนองหลวง หมู่ที่ 19**

* กระผมได้เห็นหลายคนที่เข้ามาติดต่อราชการ หรือเวลาที่มีกิจกรรมใน อบต.หนองหลวง ห้องน้ำและห้องส้วมสกปรกและชำรุด จึงอยากให้มีการแก้ไขและปรับปรุงโดยด่วนครับ

**นางพรทิพย์ คำสุข ส.อบต.หนองหลวง หมู่ที่ 1**

* ดิฉันเห็นด้วยทุกโครงการค่ะ โดยเฉพาะห้องน้ำห้องส้วมถือว่าเป็นหน้าตาเป็นการบ่งบอกถึงการเอาใจใส่ดูแลของผู้บริหารด้วย ขอบคุณครับ

**นายบุญปัน กันทะสี ส.อบต.หนองหลวง หมู่ที่ 16**

* ผมขอเพิ่มเติมเรื่องรถดับเพลิง อยากให้ทางคณะผู้บริหารเพิ่มเครื่องสูบน้ำใส่รถดับเพลิงคันเดิม เพื่อจะได้สูบน้ำมาเสริมทันครับ

**นางสาวทัศวรรณ์ แพงพรม ส.อบต.หนองหลวง หมู่ที่ 20**

* เห็นชอบทุกโครงการค่ะ ที่ถูกใจมากคือจะมีรถฉุกเฉินที่ทีอุปกรณ์กู้ชีพครบครัน เพราะดิฉันเคยเจอเหตุการณ์นี้กับญาติของตนเองแล้ว เพราะมันเกิดกับญาติเราเอง

**นายวีระ เพียรไทยสงค์ ประธานสภา อบต.หนองหลวง**

* มีท่านใดสอบถามหรือเพิ่มเติมอีกหรือไม่ครับ
* หากไม่มี กระผมขอหามติโดยการยกมือพ้นศีรษะ
* ท่านใดเห็นชอบร่างแผนพัฒนาท้องถิ่น (พ.ศ.2566-2570) เพิ่มเติม (ฉบับที่ 1) พ.ศ.2566 ยกมือพ้นศีรษะ ครับ

 **มติในที่ประชุม เห็นชอบ 20 เสียง**

**ไม่เห็นชอบ - เสียง**

**งดออกเสียง - เสียง**

**ลา - เสียง**

**ขาด - เสียง**

**3.2 พิจารณาอนุมัติโอนงบประมาณรายจ่ายประจำปี พ.ศ.2566**

**โอนตั้งเป็นรายการใหม่**

 **1.**  จัดซื้อเครื่องคอมพิวเตอร์ All In One สำหรับกองการศึกษา

**นางสมัย ชนาราษฎร์ นายก อบต.หนองหลวง**

* ตามที่องค์การบริหารส่วนตำบลหนองหลวงได้จัดทำงบประมาณรายจ่ายประจำปีงบประมาณ พ.ศ. 2566 ตามข้อบัญญัติงบประมาณรายจ่ายประจำปีงบประมาณ พ.ศ.2566 ไปแล้วนั้น
* เนื่องจากงบประมาณ ไม่เพียงพอจึงขอความเห็นชอบโอนเพิ่มประจำปีงบประมาณ พ.ศ.2566 รายละเอียดดังนี้
* **1.โอนลดจาก** กองการศึกษา ศาสนาและวัฒนธรรม

แผนงาน การศึกษา

งาน บริหารทั่วไปเกี่ยวกับการศึกษา

งบ ดำเนินงาน

หมวด ค่าใช้สอย

ประเภท ค่าบำรุงรักษาและซ่อมแซม

รายการ ค่าบำรุงรักษาและซ่อมแซม ตั้งไว้ 250,000บาท

เพื่อจ่ายเป็นค่า ค่าบำรุงรักษา เพื่อให้สามารถใช้งานได้ตามปกติ ค่าซ่อมแซมทรัพย์สินขององค์กรปกครองส่วนท้องถิ่นที่เกิดจากการเสื่อมสภาพหรือชำรุดเสียหายจากการใช้งานปกติ กรณีเป็นการจ้างเหมาทั้งค่าสิ่งของและค่าแรงงานให้จ่ายจากค่าใช้สอย ส่วนกรณีที่องค์กรปกครองส่วนท้องถิ่นเป็นผู้ดำเนินการซ่อมแซมบำรุงรักษาทรัพย์สินเอง ให้ปฏิบัติดังนี้ (1) ค่าบำรุงรักษาหรือซ่อมแซมครุภัณฑ์ จำนวน 50,000 บาท (2) ค่าบำรุงรักษาซ่อมแซมที่ดินและสิ่งก่อสร้าง (ศูนย์พัฒนาเด็กเล็ก) จำนวน 200,000 บาท

* ก่อนโอนลด งบประมาณคงเหลือ 85,910 บาท
* ขอโอนลดครั้งนี้ เป็นเงิน 50,000 บาท
* คงเหลือหลังโอนลด เป็นเงิน 35,910 บาท
* **2.** **โอนเพิ่ม** กองการศึกษา ศาสนาและวัฒนธรรม

แผนงาน การศึกษา

งาน บริหารทั่วไปเกี่ยวกับการศึกษา

งบ ดำเนินงาน

หมวด ค่าวัสดุ

ประเภท วัสดุสำนักงาน

รายการ วัสดุสำนักงาน ตั้งไว้ 100,000บาท

เพื่อจ่ายเป็นค่า จัดซื้อวัสดุสำนักงานกองการศึกษา จำนวน 60,000 บาท 2) จัดซื้อวัสดุสำนักงาน (ศูนย์พัฒนาเด็กเล็ก) จำนวน 40,000 บาท เพื่อจ่ายเป็นค่าวัสดุสำนักงาน ประเภทวัสดุคงทน วัสดุสิ้นเปลือง รวมถึงรายจ่ายเพื่อประกอบ ดัดแปลง ต่อเติมหรือปรับปรุงวัสดุ เพื่อจัดหาสิ่งของที่ใช้ในการซ่อมแซมบำรุงรักษาทรัพย์สินให้สามารถใช้งานได้ตามปกติ รายจ่ายที่ต้องชำระพร้อมกับค่าวัสดุ เช่น ค่าขนส่ง ค่าภาษี ค่าประกันภัย ค่าติดตั้ง เป็นต้น อาทิเช่นหนังสือ เครื่องคิดเลขขนาดเล็ก เครื่องเจาะกระดาษขนาดเล็ก ที่เย็บกระดาษขนาดเล็ก ไม้บรรทัดเหล็ก กรรไกร เก้าอี้พลาสติก ตรายาง ที่ถูพื้น ตะแกรงวางเอกสารฯลฯ

* ก่อนโอนเพิ่ม งบประมาณคงเหลือ 47,285 บาท
* ขอโอนเพิ่มครั้งนี้ เป็นเงิน 50,000 บาท
* คงเหลือหลังโอนเพิ่ม เป็นเงิน 97,285 บาท
* **3.โอนลดจาก** กองการศึกษา ศาสนาและวัฒนธรรม

แผนงาน การศึกษา

งาน บริหารทั่วไปเกี่ยวกับการศึกษา

งบ ลงทุน

หมวด ค่าครุภัณฑ์

ประเภท ครุภัณฑ์สำนักงาน

รายการ จัดซื้อเครื่องปรับอากาศแบบแยกส่วน (ราคารวมค่าติดตั้ง) แบบตั้งพื้นหรือแบบ

แขวน ตั้งไว้ 136,500บาท

เพื่อจ่ายเป็นค่า จัดซื้อเครื่องปรับอากาศแบบแยกส่วน (ราคารวมค่าติดตั้ง) แบบตั้งพื้นหรือแบบแขวน จำนวน 3 เครื่องๆละ 45,500 บาท

* ก่อนโอนลด งบประมาณคงเหลือ 113,500 บาท
* ขอโอนลดครั้งนี้ เป็นเงิน 23,000 บาท
* คงเหลือหลังโอนลด เป็นเงิน 90,500 บาท
* **4.** **โอนตั้งเป็นรายการใหม่** กองการศึกษา ศาสนาและวัฒนธรรม

แผนงาน การศึกษา

งาน บริหารทั่วไปเกี่ยวกับการศึกษา

งบ ลงทุน

หมวด ค่าครุภัณฑ์

ประเภท จัดซื้อเครื่องคอมพิวเตอร์หรืออิเล็กทรอนิกส์

รายการ จัดซื้อเครื่องคอมพิวเตอร์ All In One สำหรับของการศึกษา ตั้งไว้ 23,000บาท

เพื่อจ่ายเป็นค่า จัดซื้อเครื่องคอมพิวเตอร์ All In One สำหรับของการศึกษา

* ก่อนโอนตั้งเป็นรายการใหม่ งบประมาณคงเหลือ 0 บาท
* ขอโอนตั้งเป็นรายการใหม่ ครั้งนี้ เป็นเงิน 23,000 บาท
* คงเหลือหลังโอนตั้งเป็นรายการใหม่ เป็นเงิน 23,000 บาท
* **5.โอนลดจาก** กองการศึกษา ศาสนาและวัฒนธรรม

แผนงาน การศึกษา

งาน ระดับก่อนวัยเรียนและประถมศึกษา

งบ บุคลากร

หมวด เงินเดือน (ฝ่ายประจำ)

ประเภท ค่าตอบแทนพนักงานจ้าง

รายการ ค่าตอบแทนพนักงานจ้าง ตั้งไว้ 1,437,144บาท

เพื่อจ่ายเป็นค่า ค่าตอบแทนพนักงานจ้าง 8 อัตรา ตำแหน่ง (ผู้ช่วยครูผู้ดูแลเด็ก) จำนวน 3 อัตรา ตำแหน่ง (ผู้ดูแลเด็ก) จำนวน 5 อัตรา

* ก่อนโอนลด งบประมาณคงเหลือ 639,694 บาท
* ขอโอนลดครั้งนี้ เป็นเงิน 50,000 บาท
* คงเหลือหลังโอนลด เป็นเงิน 589,694 บาท
* **2.** **โอนเพิ่ม** กองการศึกษา ศาสนาและวัฒนธรรม

แผนงาน การศึกษา

งาน บริหารทั่วไปเกี่ยวกับการศึกษา

งบ ดำเนินงาน

หมวด ค่าตอบแทน

ประเภท ค่าตอบแทนการปฏิบัติงานนอกเวลาราชการ

รายการ ค่าตอบแทนการปฏิบัติงานนอกเวลาราชการ ตั้งไว้ 30,000บาท

เพื่อจ่ายเป็นค่า ค่าตอบแทนการปฏิบัติงานนอกเวลาราชการให้กับพนักงานส่วนตำบลและพนักงานจ้าง ที่ได้รับอนุมัติให้ปฏิบัติหน้าที่นอกเวลาราชการ หรือวันหยุดราชการ

* ก่อนโอนเพิ่ม งบประมาณคงเหลือ 4,050 บาท
* ขอโอนเพิ่มครั้งนี้ เป็นเงิน 50,000 บาท
* คงเหลือหลังโอนเพิ่ม เป็นเงิน 54,050 บาท

**นายวีระ เพียรไทยสงค์ ประธานสภา อบต.หนองหลวง**

* ตามที่กองการศึกษาขออนุมัติงบประมาณรายจ่ายต่อผู้บริหาร และขอความเห็นชอบจากสภา มีสมาชิกสภาท่านใดต้องการอภิปรายเพิ่มเติมหรือไม่

**นายชญช์ อินทะมาตร์ ส.อบต.หนองหลวง หมู่ที่ 9**

* กระผมเห็นด้วยที่ทางกองการศึกษา จะได้มีเครื่องคอมพิวเตอร์ใช้งานเนื่องจากกองการศึกษามีงานเยอะ เพื่อเป็นการเพิ่มศักยภาพและประสิทธิผลในการทำงาน เห็นชอบครับ

**นายวีระ เพียรไทยสงค์ ประธานสภา อบต.หนองหลวง**

* มีท่านเสนออีกไหมครับ
* หากไม่มีกระผมขอหามติโดยการยกมือพ้นศีรษะ
* ท่านใดเห็นชอบให้คณะผู้บริหารจัดซื้อเครื่องคอมพิวเตอร์ All In One สำหรับกองการศึกษา ยกมือครับ

**มติในที่ประชุม เห็นชอบ 20 เสียง**

**ไม่เห็นชอบ - เสียง**

**งดออกเสียง - เสียง**

**ลา - เสียง**

**ขาด - เสียง**

* **3.3 พิจารณาโอนเปลี่ยนแปลงงบประมาณและโอนเปลี่ยนแปลงคำชี้แจง ประจำปีงบประมาณ พ.ศ. 2566**
1. โครงการจัดซื้อศาลาทรงไทย

**นายวีระ เพียรไทยสงค์ ประธานสภา อบต.หนองหลวง**

* ตามที่องค์การบริหารส่วนตำบลหนองหลวง ได้จัดทำงบประมาณรายจ่ายประจำปีงบประมาณ พ.ศ.2566 ไปแล้ว เนื่องจากคำชี้แจงงบประมาณรายจ่ายไม่ถูกต้อง จึงจำเป็นต้องแก้ไขเปลี่ยนแปลงงบประมาณและแก้เปลี่ยนแปลงคำชี้แจงฯ ให้ถูกต้องครอบคลุมกับงบประมาณรายจ่ายที่จะเบิกจ่าย
* **ข้อเท็จจริง**
* ด้วยกองช่างมีความจำเป็นต้องแก้ไขเปลี่ยนแปลงงบประมาณและแก้ไขเปลี่ยนแปลง คำชี้แจงให้ถูกต้องและครอบคลุมกับงบประมาณเบิกจ่าย ประจำปีงบประมาณ พ.ศ.2566 ดังนี้
* **แก้ไขเปลี่ยนแปลงงบประมาณ**
* 1.หมวดค่าครุภัณฑ์ ประเภท ครุภัณฑ์อื่น รายการโครงการจัดซื้อศาลาทรงไทย จำนวน 1 โครงการ รายละเอียด ดังนี้
* **ข้อความเดิม**

1 โครงการจัดซื้อศาลาทรงไทย ตั้งไว้ 100,000 บาท

เพื่อจ่ายเป็นค่า ศาลาทรงไทย จำนวน 2 หลังๆละ 50,000 บาท ขององค์การบริหารส่วนตำบลหนองหลวง บ้านโนนมันปลา หมู่ที่ 7 ตำบลหนองหลวง อำเภอเฝ้าไร่ จังหวัดหนองคาย โดยมีคุณลักษณะขนาดกว้าง 1.00 เมตร ยาว 300.00 เมตร

**ข้อความใหม่**

1 โครงการจัดซื้อศาลาทรงไทย ตั้งไว้ 100,000 บาท

เพื่อจ่ายเป็นค่า ศาลาทรงไทย จำนวน 2 หลังๆละ 50,000 บาท ขององค์การบริหารส่วนตำบลหนองหลวง บ้านโนนมันปลา หมู่ที่ 7 ตำบลหนองหลวง อำเภอเฝ้าไร่ จังหวัดหนองคาย โดยมีคุณลักษณะขนาดกว้าง 2.00 เมตร ยาว 3.00 เมตร

* ซึ่งการแก้ไขครั้งนี้เป็นอำนาจของสภาท้องถิ่น ตามระเบียบกระทรวงมหาดไทยว่าด้วยวิธีการงบประมาณขององค์กรปกครองส่วนท้องถิ่น พ.ศ.2541 แก้ไขเพิ่มเติม (ฉบับที่2และ3) พ.ศ.2543 ข้อที่ 29
* จึงนำเสนอต่อสภาฯ ให้ความเห็นชอบต่อไป

**นายวีระ เพียรไทยสงค์ ประธานสภา อบต.หนองหลวง**

* ท่านใดมีข้อเสนอแนะ หรือชี้แจงเพิ่มเติม เชิญครับ
* หากไม่มี กระผมขอหามติโดยการยกมือพ้นศีรษะ
* ท่านใดเห็นชอบให้คณะผู้บริหารโอนเปลี่ยนแปลงคำชี้แจง กรุณายกมือขึ้นครับ

**มติในที่ประชุม เห็นชอบ 20 เสียง**

**ไม่เห็นชอบ - เสียง**

**งดออกเสียง - เสียง**

**ลา - เสียง**

**ขาด - เสียง**

**ระเบียบวาระที่ 4 เรื่องอื่นๆ**

**นางสรารัตน์ ศรีอุดร รองประธานสภา อบต.หนองหลวง**

* มีท่านเสนอแนะ หรือสอบถามท่านผู้บริหารไหม เชิญค่ะ

**นายชญช์ อินทะมาตร์ ส.อบต.หนองหลวง หมู่ที่ 9**

* กระผมขอเสนอแนะให้มีการเจาะน้ำบาดาลขนาดใหญ่ เจาะลึกๆน่าจะแก้ไขปัญหาการขาดแคลนน้ำได้ ไม่ต้องอาศัยน้ำจากหมู่บ้านอื่น ถ้ามีงบประมาณขอความอนุเคราะห์จัดสรรให้ด้วยครับ ขอบคุณครับ

**นายวิชัย น้อยบุตร ส.อบต.หนองหลวง หมู่ที่ 8**

* ถนนลูกรังสายไปบ้านผือ ระยะทางประมาณ 5 กิโลเมตร สัญจรไปมาลำบาก หากงบประมาณคงเหลือ อยากให้ทำเป็นถนน คสล. เพราะมีคนสัญจรเยอะ เพื่อความสะดวกและปลอดภัยของประชาชน จึงขอความอนุเคราะห์จากผู้บริหารด้วยครับ

**นายเรียน ทระทึก ส.อบต.หนองหลวง หมู่ที่ 19**

* ขอขอบคุณท่านนายก ที่เล็งเห็นความสำคัญในการบวชเณรภาคฤดูร้อน โดยได้มอบเงินจำนวน 12,000 บาท สมทบร่วมอนุโมทนาบุญด้วย ขอบพระคุณเป็นอย่างสูง
* โครงการขยายเขตไฟฟ้าสู่พื้นที่การเกษตร งบประมาณ 100,000 บาท ผมได้สอบถามทางกองช่างแล้ว จะได้ 9 ต้น แต่ลงได้แค่ 5 ต้น จึงขอสอบถามถึงสาเหตุครับ

**นางสาวทัศวรรณ์ แพงพรม ส.อบต.หนองหลวง หมู่ที่ 20**

* ในฐานะตัวแทนชาวบ้าน ขอขอบคุณคณะผู้บริหารที่ได้ดำเนินการเจาะบ่อบาดาลให้จนมีน้ำใช้เพียงพอ ขอบคุณค่ะ

**นายบุญปัน กันทะสี ส.อบต.หนองหลวง หมู่ที่ 16**

* อยากให้ทางคณะผู้บริหารจัดสรรงบประมาณเพื่อขุดลอกห้วยพุแล้งซึ่งเหลืออีกประมาณ 1,500 เมตรก็จะถึงห้วยเป
* ลงลูกรังเส้นไปหนองฮี
* ขุดลอกหนองนายร้อย
* ขุดลอกหนองตะโหล่ง
* ขอบคุณครับ

**นายพัสดร ชาวสวย ส.อบต.หนองหลวง หมู่ที่ 3**

* กระผมขอขอบคุณท่านนายกและสมาชิกสภาทุกท่านที่เข้าร่วมเป็นเจ้าภาพสวดอภิธรรมคุณตาสมพร หาลี ขอบคุณครับ

**นางพรทิพย์ คำสุข ส.อบต.หนองหลวง หมู่ที่ 1**

* ฝากติดตามเรื่องรางระบายน้ำข้างโรงเรียนหนองหลวงด้วยค่ะ หน้าฝนมีปัญหาการระบายน้ำไม่ทัน ลำบากมากค่ะ

**นายจันทร์หอม แสงโทโพธิ์ ส.อบต.หนองหลวง หมู่ที่ 12**

* ขอบคุณคณะผู้บริหารที่จัดการน้ำประปาให้ ซึ่งตอนนี้น้ำเพียงพอ ประมาณ 70% อยากให้ทำระบบน้ำแบบ ก.ไก่ เพิ่มเติมอีก เพื่อจะได้มีน้ำใช้เต็มร้อยเปอร์เซ็นต์ครับ
* ไฟฟ้าส่องสว่างภายในหมู่บ้านบางจุดยังล่อแหลม อยากให้เพิ่มเติมด้วยครับ

**นายอดุลย์ ปาละสาร ส.อบต.หนองหลวง หมู่ที่ 18**

* ขอขอบคุณเรื่องการขุดเจาะบ่อบาดาล น้ำเยอะมาก เยอะจนล้นหอถังสูงอยากให้ติดตั้งลูกลอย เปิด ปิดอัตโนมัติให้ด้วยครับ
* เรื่อง ผผส. ไม่ให้ความร่วมมือ กระผมขอเสนอเปลี่ยนครับ
* เปลี่ยนเป็น 1. นางประภาพร โพนชัย 2. นางจันทร์เพ็ญ ชนะดี
* เพื่อความสะดวกและความร่วมมือในการทำงานครับ

**นายปณชัย คล้อยคำ ส.อบต.หนองหลวง หมู่ที่ 5**

* ในช่วงเทศกาลที่ผ่านมา ปริมาณขยะล้นถุง ทำให้สุนัขคุ้ยเขี่ยกระจัดกระจาย ขอเสนอให้เพิ่มอัตรากำลังเจ้าหน้าที่ในการจัดเก็บขยะในช่วงเทศกาลด้วยครับ

**นายประยูร พลทอง เลขานุการสภา อบต.หนองหลวง**

* เรียนทวงถาม กรณีโครงการในข้อบัญญัติงบประมาณรายจ่ายประจำปี 2565 หน้า 68/84 โครงการก่อสร้างถนนคอนกรีตเสริมเหล็ก งบประมาณ 575,000 บาท ซึ่งขั้นตอนผ่านสภาให้ความเห็นชอบอนุมัติกันเงินงบประมาณแล้ว ในกรประชุมสภาฯ สมัยวิสามัญ ครั้งที่ 2/2565 เมื่อวันที่ 30 กันยายน 2565 ว่า ณ เวลานี้ขั้นตอนถึงไหนแล้วครับ จะดำเนินการได้เมื่อไหร่ ชาวบ้านทวงถามมา
* เรื่องมิเตอร์ไฟฟ้า สำหรับสูบน้ำขึ้นถังสูงภายในวัดอุดมเจริญสุขซึ่งผ่านการประชาคมแล้ว ติดขัดเรื่องใด เพราะมันนานมาแล้ว ทางวัดต้องแบกภาระเรื่องค่าไฟมาหลายเดือนแล้วครับ
* ในนามตัวแทนชาวบ้านที่ประสบวาตภัย ขอขอบคุณนายกและคณะผู้บริหารที่ดูแลเอาใจใส่สงเคราะห์ผ่านหลังคาและอุปกรณ์เพื่อมุงหลังคาบ้านให้ใช้งานได้ตามปกติ ขอบคุณครับ

**นายคงเดช วิชาชัย ส.อบต.หนองหลวง หมู่ที่ 15**

* อยากให้ท่านติดตามเรื่องลูกรังที่จะลงไหล่ทาง เห็นบอกว่าจะมาลงให้แต่ก็ไม่เห็นมาลงครับ

**นางสมัย ชนาราษฎร์ นายก อบต.หนองหลวง**

* ม.9 เจาะบ่บาดาลขนาดใหญ่จะลงตรวจสอบทุกหมู่บ้านและนำเข้าแผนและจะดำเนินการพร้อมกัน เพราะที่ทำไปแล้วมันได้ผล
* ม.8 คสล.เชื่อมห้วยทราย บ้านผือ ระยะทาง 5 กิโลเมตร ใช้งบประมาณเยอะพอสมควร จัดหางบประมาณดูก่อนนะคะ จะได้จากส่วนไหนบ้าง
* ม.19 เรื่องนี้บรรจุเข้าแผนฯ แล้วเราก็จะมีกิจกรรมดีๆแบบนี้เกิดขึ้นอีก ก็อยากจะประชาสัมพันธ์หากหมู่บ้านใดมีเด็กที่ขาดแคลนผู้อุปการะ อยากศึกษาเล่าเรียนต่อ ให้แจ้งเข้ามาได้เลยนะคะ
* ม.16 จะให้ทีมงานกองช่างลงสำรวจให้
* ม.3 เราต้องร่วมด้วยช่วยกัน
* ม.1 จะให้กองช่างลงพื้นที่ เพื่อหาแนวทางดำเนินการ
* ม.18 จะสั่งให้ช่างประปาดำเนินการติดตั้งทันที
* ม.5 แจ้งเข้ามาทางไลน์เลย เจ้าหน้าที่ไม่ได้หยุดงานค่ะ
* ม.14 ผู้รับเหมาจะลงมือทำงานทันที
* ม.7 โครการที่กันเงินไว้ ยังคงเหลืออีกหลายโครงการที่ยังไม่ได้ดำเนินการ เจ้าหน้าที่ฝ่ายกองคลังทำงานล่าช้า จะกำชับให้เร่งดำเนินการ มิเตอร์ไฟฟ้าติดขัดที่การไฟฟ้าไม่มี มิเตอร์สำรอง ขอจากส่วนกลางอนุมัติมาให้
* ม.15 มีไหล่ทางให้ลงหรือเปล่า ดูปริมาณงานด้วย ประสานกองช่างดู
* มีท่านใดมีข้อเสนอแนะหรือสอบถามอีกหรือไม่ ทุกๆโครงการที่ท่านได้สอบถามจะเร่งดำเนินการให้นะคะ

**นางสรารัตน์ ศรีอุดร รองประธานสภา อบต.หนองหลวง**

* สำหรับการประชุมในวันนี้ ก็ใช้เวลานานพอสมควรแล้ว
* ขอปิดประชุมครับ

**ปิดการประชุม เวลา 10.30 น.**

ลงชื่อ *ชญช์ อินทะมาตร์* ผู้ตรวจรายงานการประชุม

 (นายชญช์ อินทะมาตร์)

 สมาชิกสภา อบต.หนองหลวง

ลงชื่อ *ประยูร พลทอง* ผู้จดรายงานการประชุม

 (นายประยูร พลทอง)

 เลขานุการสภา อบต.หนองหลวง

ลงชื่อ *ศุภชัย ศรีอุดร* ผู้ตรวจรายงานการประชุม

 (นายศุภชัย ศรีอุดร)

 สมาชิกสภา อบต.หนองหลวง

ลงชื่อ *สุรศักดิ์ นันทจันทร์* ผู้ตรวจรายงานการประชุม

 (นายสุรศักดิ์ นันทจันทร์)

 สมาชิกสภา อบต.หนองหลวง

ลงชื่อ *วีระ เพียรไทยสงค์* ผู้ตรวจรายงานการประชุม

 (นายวีระ เพียรไทยสงค์)

 ประธานสภา อบต.หนองหลวง